Integrative, bisa manjing ajur ajer ing kabeh lapisan bebrayan, bisa srawung karo para panggedhe, golongan madya lan wong cilik, sesantine “ momor, morsit, momong “. Nggatekake kebutuhan sarta bot repote masyarakat, dhasar seneng lan bisa gawe iguh pratikel amrih tentrem lan majuning masyarakt, wong weton mangsa kawolu akeh kang dadi pangarsaning organisasi, lembaga, apa dene masyarakat mligi lan masyarakat umum, nadyan ora duwe ambisi dadi pemimpin, nanging dening umum didadekake pemimpin, dheweke ora kegedhen pamrih, gegayuhane among ngudi samubarang kang bener, becik, nyata, tur migunani kanggo rakyat, watake dhisiplin, akeh pangertene, tur tresna marang sapa bae, bebudene alus, nanging kebranang yen ngalami samubarang kang ora bener, ora adil, lan ora samesthine, fair play, yen dheweke luput, ndhadha ngakoni keluputane, sarta enggal-enggal gelem njaluk pangapura, wong iki sarwa bisa lan jembar kawruhe.